**REPUBLIKA HRVATSKA**

**POŽEŠKO-SLAVONSKA ŽUPANIJA**

**OPĆINA ČAGLIN**

KLASA: 022-05/21-01/17

URBROJ: 2177/03-03-21-1

Čaglin, dana 28. prosinca 2021. godine

provedbeni program općine ČAGLIN

ZA RAZDOBLJE OD 2022. DO 2025. GODINE

# **SADRŽAJ**

[**1. Predgovor** 2](#_Toc87695736)

[**2. Uvod** 3](#_Toc87695737)

[2.1. Djelokrug Općine Čaglin 3](#_Toc87695738)

[2.2. Vizija i misija razvoja 4](#_Toc87695739)

[2.3. Organizacijska struktura upravnih tijela Općine Čaglin 5](#_Toc87695740)

[**3. Opis izazova i razvojnih potreba Općine Čaglin** 6](#_Toc87695741)

[**4. Popis prioriteta koje će Općina Čaglin provoditi tijekom mandatnog razdoblja** 7](#_Toc87695742)

[**5. Popis mjera za provedbu** 8](#_Toc87695743)

[**6. Indikativni financijski okvir za provedbu mjera, aktivnosti i projekta** 15](#_Toc87695744)

[**7. Okvir za praćenje i izvještavanje** 16](#_Toc87695745)

**8. Provedbeni program – tablični prikaz**

# **1. Predgovor**

Uzimajući u obzir okolnosti i probleme koje nas okružuju, a čije rješavanje zahtijeva ozbiljan i studiozan pristup, u sljedeće četiri godine pred Općinom Čaglin su veliki izazovi. Vrijeme u kojem se nalazimo za Slavoniju pa tako i za Općinu Čaglin daleko je od idealnog. Odlasci mladih obitelji i nezaposlenost sve su izraženiji. Navedeno moramo prihvatiti, ali pokušati još ustrajnije raditi ne bi li na bilo koji način stvorili uvjete za njihov ostanak ili povratak onih koji su već otišli. Svaki mladi čovjek kojeg uspijemo zadržati na ovim prostorima bit će naš uspjeh jer bez ljudi, bez mladosti i djece sve je ostalo nebitno. Uz sve zadatke koji su pred nama, primarni nam je stvoriti najbolje moguće uvjete za život naših stanovnika, a naši ciljevi bit će uobličeni u ovaj dokument koji prvi puta donosimo.

Provedbeni program Općine Čaglin izrađen je sukladno Zakonu o sustavu strateškog planiranja i upravljanja razvojem Republike Hrvatske („Narodne novine“, broj: 123/17) te Uredbom o smjernicama za izradu akata strateškog planiranja od nacionalnog značaja i od značaja za jedinice lokalne i područne (regionalne) samouprave („Narodne novine“, broj: 89/18).

Provedbeni program je kratkoročni akt strateškog planiranja koji se donosi za vrijeme trajanja mandata izvršnog tijela jedinice lokalne samouprave i vrijedi za taj mandat, a opisuje viziju, misiju, samoupravni djelokrug Općine Čaglin, opis izazova i razvojnih potreba, popis prioriteta djelovanja u području nadležnosti samoupravne jedinice s obrazloženjem njihova odabira, popis mjera za provedbu odabranih posebnih ciljeva te okvir za praćenje i izvještavanje o napretku u provedbi akta.

Elementi za provedbu mjera Provedbenog programa definirani su ključnim točkama ostvarenja mjere, pokazateljima rezultata te su povezani s proračunom Općine Čaglin, odnosno obuhvaćaju cijeli proračun Općine Čaglin jasno povezan sa svim tekućim i kapitalnim izdacima potrebnim za provedbu posebnih ciljeva utvrđenih planom razvoja JLP(R)S.

Općinski načelnik:

Dalibor Bardač

# **2. Uvod**

## 2.1. Djelokrug Općine Čaglin

Općina Čaglin, u svom samoupravnom djelokrugu, obavlja poslove lokalnog značaja kojima se neposredno ostvaruju potrebe građana, a koji nisu Ustavom ili zakonom dodijeljeni državnim tijelima, i to osobito poslove koji se odnose na:

* uređenje naselja i stanovanje,
* prostorno i urbanističko planiranje,
* komunalno gospodarstvo,
* briga o djeci,
* socijalna skrb,
* primarna zdravstvena zaštita,
* odgoj i osnovno obrazovanje,
* kultura, tjelesna kultura i šport,
* zaštita potrošača,
* zaštita i unapređenje prirodnog okoliša,
* protupožarna i civilna zaštita,
* promet na svom području
* te ostale poslove sukladno posebnim zakonima.

Općina Čaglin obavlja poslove iz samoupravnog djelokruga sukladno posebnim zakonima kojima se uređuju navedene pojedine djelatnosti.

Poslovi iz samoupravnog djelokruga detaljnije se utvrđuju odlukama Općinskog vijeća i općinskog načelnika u skladu sa zakonom i Statutom Općine Čaglin.

## 2.2. Vizija i misija razvoja

1. Vizija samoupravne jedinice za mandata načelnika daje jasnu sliku željenog u odnosu na trenutno stanje razvoja, a koja se želi postići u mandatnom razdoblju.

***Čaglin – poželjno mjesto za život koje će uz razvoj industrije, poduzetništva, turizma i poljoprivrede biti zaštitnik prirodnih krajobraza, kulture i povijesne baštine Požeško – slavonske županije.***

2. Misija predstavlja način na koji se namjerava pridonijeti ostvarivanju utvrđene vizije.

***Osigurati svojim stanovnicima najbolje moguće uvjete života u skladu s njihovim potrebama uz održivi gospodarski razvoj i očuvanje prirodnih resursa i ljepota općine.***

## 2.3. Organizacijska struktura upravnih tijela Općine Čaglin

# **3. Opis izazova i razvojnih potreba Općine Čaglin**

Kao i u većini jedinica lokalne samouprave, Općina Čaglin se susrela sa smanjenjem broja stanovnika, što je posljedično dovelo do smanjenja gospodarskih i poljoprivrednih aktivnosti. Općina Čaglin ima velike potencijale na području poljoprivrede i razvoja izletničko – rekreacijskog turizma. Ruralni turizam moguće je ojačati ulaganjima u Sovsko jezero, turističku destinaciju prirodne baštine.

Posebnu pozornost treba posvetiti djeci i mladima, omogućiti im financijsku potporu za nastavak srednjoškolskog i fakultetskog obrazovanja, stvoriti uvjete za rad na području Općine Čaglin, kao i uvjete za demografski rast te povećanje broja stanovnika.

|  |  |
| --- | --- |
| **Razvojne potrebe** | **Razvojni potencijali** |
| **Poljoprivreda, gospodarstvo i turizam** | |
| * Jačanje valorizacije prirodnih vrijednosti * Štititi prirodna bogatstva i prirodne izvora * Jačanje konkurentnog nastupa poduzetnika na tržištu * Poticajne mjere za razvoj poljoprivrednih aktivnosti * Razvoj seoskog turizma | * Područje bogato prirodnim resursima (drvna masa, voda…) * Sovsko jezero kao pokretač razvoja turizma * Veliki broj obiteljskih poljoprivrednih gospodarstava * Pogone površine za razvoj stočarstva, pčelarstva i ekološke poljoprivrede |
| **Infrastruktura** | |
| * Izgradnja i rekonstrukcija osnovne komunalne infrastrukture * Izgradnja infrastrukture za gospodarski razvoj * Ulaganja u sustav javne odvodnje (izgradnja pročišćivača) | * Dobar geostrateški i prometni položaj * Pripremljeni projekti koji za cilj imaju poticati razvoj prometne i komunalne infrastrukture * Riješeni imovinsko-pravni odnosi za građevinske objekte |
| **Demografija** | |
| * Obnavljanje naselja kroz poboljšanje društvene i komunalne infrastrukture * Stvaranje uvjeta za demografski razvitak i povećanje broja stanovnika * Provođenje projekata i mjera za obrazovanje te stvaranje uvjeta za rad mlađe populacije i razvoj ljudskih potencijala | * Neiskorištena radna snaga * Mogućnost financiranja redovnih osnovnoškolskih aktivnosti, kao i stipendija za srednjoškolce i studente * Zadovoljavajuća razina institucija na području općine (Hrvatske šume, veterinarska stanica, poštanski ured) |
| **Društvene djelatnosti** | |
| * Poticanje rada udruga koje povećavaju kvalitetu života stanovnika * Osiguranje materijalnih i prostornih uvjeta za djelovanje udruga * Unaprjeđenje standarda zdravstvene zaštite | * Velik broj udruga civilnog društva * Tradicija održavanja kulturnih manifestacija * Usluge primarne zdravstvene zaštite * Arheološko područje s lokalitetima |

# **4. Popis prioriteta koje će Općina Čaglin provoditi tijekom mandatnog razdoblja**

|  |
| --- |
| **1. Potaknuti razvoj poljoprivrede i gospodarstva** |
| Osigurati kontinuirane i organizirane potporu poduzetnicima. Dodjeljivati financijskih potpora poljoprivrednim gospodarstvima, udrugama u poljoprivredi i gospodarstvu. |
| **2. Razviti ponudu ruralnog turizma temeljenog na tradicionalnim proizvodima i kulturnoj baštini** |
| Ulagati u postojeću i u izgradnju nove turističke infrastrukture. Podizati kvalitetu turističke ponude i razvoj turističke regije radi ponude cjelovitog turističkog doživljaja. Povećati smještajne kapacitete sa svim potrebnim sadržajima. |
| **3. Izgraditi i poboljšati postojeću komunalnu i okolišnu infrastrukturu uz promicanje energetske učinkovitosti i obnovljivih izvora energije** |
| Podići kvalitetu i modernizirati sustav vodovodne i kanalizacijske mreže. Izgraditi i urediti ceste i puteve kako bi se poboljšala prometna povezanost naselja te pružila sigurnost stanovništvu. Povećati energetsku efikasnost sustava javne rasvjete. Unaprijediti sustav gospodarenja otpadom. Osigurati uvjete za odvojeno skupljanje komunalnog otpada. Smanjiti ukupno proizvedene količine miješanog komunalnog otpada. Poticati izgradnju kapaciteta obnovljivih izvora energije. |
| **4. Poboljšanje i unaprjeđenje kvalitete života lokalnog stanovništva** |
| Osigurati prostor i uvjete za unaprjeđenje društveno-kulturnog života stanovnika te doprinijeti razvoju cjelokupne kvalitete života svih stanovnika općine. Uključiti u sport i sportsku rekreaciju što veći broj građana, osobito djece, mladeži i studenata, osoba s invaliditetom i osoba treće životne dobi. Pružiti kvalitetnu zdravstvenu zaštitu svim stanovnicima jedinice lokalne samouprave. |
| **5. Poboljšanje kvalitete obrazovanja te omogućavanje stjecanja znanja i vještina kroz čitav život** |
| Povećati kapaciteta i poboljšati kvalitetu predškolskog odgoja izgradnjom dječjeg vrtića. Ulagati u obrazovano stanovništvo financiranjem osnovnoškolskog obrazovanja, davanjem stipendija učenicima i studentima te pridonijeti poboljšanju obrazovnih postignuća učenika. |
| **6. Učinkovita javna uprava i upravljanje općinskom imovinom** |
| Osposobljavati djelatnike lokalne samouprave kroz stjecanje novih znanja i vještina. Financirati redovnu djelatnosti izvršnog, predstavničkog i upravnih tijela jedinice lokalne samouprave. Upravljati imovinom pažnjom dobrog gospodarstvenika uz poštivanje načela ekonomičnosti i odgovornosti. |

# **5. Popis mjera za provedbu**

*M.1. Demokracija u lokalnoj samoupravi*

Svrha mjere je podizanje komunikacije lokalne jedinice s građanima, osiguranje sredstava za rad predstavničkog i izvršnog tijela, poticanje suradnje s nacionalnim manjinama radi ostvarivanja zajedničkih interesa te osiguravanje sredstava za redovan rad političkih stranaka. Mjera će se financirati iz Programa 1002 Redovna djelatnost općinskog vijeća i ureda načelnika, a obuhvaća financiranje rada Općinskog vijeća, političkih stranaka, Vijeća srpske nacionalne manjine i Savjeta mladih. Za provedbu mjere je nadležan Jedinstveni upravni odjel Općine Čaglin. Ključna točka ostvarenja mjere je osiguran redovan rad predstavničkog tijela, političkih stranaka i nacionalnih manjina. Rok za provedbu mjere je svibanj 2025. godine.

|  |  |  |  |  |  |
| --- | --- | --- | --- | --- | --- |
| **Pokazatelj rezultata** | **Početna vrijednost (2021.)** | **Ciljana vrijednost 2022.** | **Ciljana vrijednost 2023.** | **Ciljana vrijednost 2024.** | **Ciljana vrijednost 2025.** |
| Broj sjednica Općinskog vijeća | 4 | 4 | 4 | 4 | 4 |
| Broj registriranih stranaka na području JLS | 4 | 4 | 4 | 4 | 4 |

*M.2. Razvoj i jačanje stručno – administrativnih kapaciteta*

Svrha mjere je povećanje djelotvornosti i učinkovitosti jedinica lokalne samouprave te osiguranje sredstava za redovan rad Jedinstvenog upravnog odjela. Mjera će se financirati iz Programa 1001 Redovna djelatnost jedinstvenog upravnog odjela, a obuhvaća redovne troškove poslovanja općinske uprave, informatičke, odvjetničke, financijske i ostale usluge, usluge promidžbe i informiranja te naknadu štete uzorkovanu elementarnim nepogodama. Za provedbu mjere je nadležan Jedinstveni upravni odjel Općine Čaglin. Ključna točka ostvarenja mjere je osiguran redovan rad Jedinstvenog upravnog odjela. Rok za provedbu mjere je svibanj 2025. godine.

|  |  |  |  |  |  |
| --- | --- | --- | --- | --- | --- |
| **Pokazatelj rezultata** | **Početna vrijednost (2021.)** | **Ciljana vrijednost 2022.** | **Ciljana vrijednost 2023.** | **Ciljana vrijednost 2024.** | **Ciljana vrijednost 2025.** |
| Broj pohađanih edukacija/seminara | 2 | 3 | 3 | 4 | 4 |
| Broj riješenih predmeta u godini | 800 | 775 | 775 | 750 | 750 |

*M.3. Komunalno održavanje i uređenje naselja*

Svrha mjere je održavanje standarda stanovanja i stvaranje uvjeta za kvalitetniji i zdraviji život stanovnika. Mjera će se financirati iz Programa 1003 Program prostornog uređenja i unaprjeđenja stanovanja, a obuhvaća aktivnosti vezane za program Javnih radova – Revitalizacija javnih površina, izradu projektne i druge dokumentacije, sanaciju ruševina, tekući projekt mjera za poticanje stambenog pitanja, izradu digitalnog katastra groblja i izvješća o stanju u prostoru. Za provedbu mjere je nadležan Jedinstveni upravni odjel Općine Čaglin. Ključne točke ostvarenja mjere su izrađen digitalni katastar groblja te dodijeljene potpore za rješavanje stambenog pitanja. Rok za provedbu mjere je svibanj 2025. godine.

|  |  |  |  |  |  |
| --- | --- | --- | --- | --- | --- |
| **Pokazatelj rezultata** | **Početna vrijednost (2021.)** | **Ciljana vrijednost 2022.** | **Ciljana vrijednost 2023.** | **Ciljana vrijednost 2024.** | **Ciljana vrijednost 2025.** |
| Broj izrađenih katastara groblja | 0 | 5 | 1 | 1 | 1 |
| Broj stambeno zbrinutih obitelji | 4 | 4 | 4 | 4 | 4 |

*M.4. Poboljšanje ulične i cestovne mreže*

Svrha mjere je rekonstrukcija, unaprjeđenje i daljnji razvoj prometne infrastrukture, povećanje sigurnosti stanovništva na cestama i unaprjeđenje kvalitete života. Mjera će se financirati iz Programa 1004 Program građenja komunalne infrastrukture, a obuhvaća rekonstrukcije ceste u Čaglinu, kapitalni projekt rekonstrukcije nerazvrstanih cesta na području Općine Čaglin, rekonstrukciju ceste u Zdenkovcu, rekonstrukciju ceste u Vlatkovcu, sufinanciranje rekonstrukcije nogostupa u Ulici A. Stepinca u Čaglinu. Ključne točke ostvarenja mjere su rekonstruirane ceste u Zdenkovcu i Vlatkovcu te rekonstruiran centar naselja Čaglin. Za provedbu mjere je nadležan Jedinstveni upravni odjel Općine Čaglin. Rok za provedbu mjere je svibanj 2025. godine.

|  |  |  |  |  |  |
| --- | --- | --- | --- | --- | --- |
| **Pokazatelj rezultata** | **Početna vrijednost (2021.)** | **Ciljana vrijednost 2022.** | **Ciljana vrijednost 2023.** | **Ciljana vrijednost 2024.** | **Ciljana vrijednost 2025.** |
| M2 rekonstruiranih nerazvrstanih cesta | 2800 | 3000 | 3000 | 3000 | 3100 |

*M.5. Ulaganja u povećanje komunalnog standarda naselja*

Svrha mjere je unaprjeđivanje i proširenje sustava javne odvodnje i pročišćivanja komunalnih otpadnih voda, modernizacija javne rasvjete radi povećanja energetske učinkovitosti, izgradnja trafostanice i postavljanje el.vodova u industrijskoj zoni te unaprjeđenje kvalitete života i omogućavanje dostojanstvenog posljednjeg ispraćaja. Mjera će se financirati iz Programa 1004 Program građenja komunalne infrastrukture. Ključne točke ostvarenja mjere su modernizirana javna rasvjeta, izgrađen sustav odvodnje u naselju Čaglin, izgrađena trafostanica u industrijskoj zoni te izgrađene mrtvačnice u Migalovcima i Ljeskovici. Za provedbu mjere je nadležan Jedinstveni upravni odjel Općine Čaglin. Rok za provedbu mjere je svibanj 2025. godine.

|  |  |  |  |  |  |
| --- | --- | --- | --- | --- | --- |
| **Pokazatelj rezultata** | **Početna vrijednost (2021.)** | **Ciljana vrijednost 2022.** | **Ciljana vrijednost 2023.** | **Ciljana vrijednost 2024.** | **Ciljana vrijednost 2025.** |
| Broj postavljenih LED svjetiljki | 14 | 500 | 30 | 30 | 30 |
| Broj investitora u industrijskoj zoni | 0 | 1 | 1 | 1 | 1 |
| Broj priključaka na kanalizacijsku mrežu | 0 | 0 | 50 | 30 | 30 |

*M.6. Održavanje komunalne infrastrukture na području Općine*

Svrha mjere je održavanje komunalne infrastrukture uz poduzimanje mjera nužnih za povećanje stupnja sigurnosti za stanovništvo te zadržavanja jednake kvalitete života. Mjera će se financirati iz Programa 1005 Program održavanja komunalne infrastrukture, a obuhvaća redovno održavanje nerazvrstanih cesta, javnih površina i groblja te javne rasvjete, kao i sanaciju mrtvačnica. Za provedbu mjere je nadležan Jedinstveni upravni odjel Općine Čaglin. Ključne točke ostvarenja mjere su održavane nerazvrstane ceste, javne površine, groblja i javna rasvjeta te sanirane mrtvačnice. Rok za provedbu mjere je svibanj 2025. godine.

|  |  |  |  |  |  |
| --- | --- | --- | --- | --- | --- |
| **Pokazatelj rezultata** | **Početna vrijednost (2021.)** | **Ciljana vrijednost 2022.** | **Ciljana vrijednost 2023.** | **Ciljana vrijednost 2024.** | **Ciljana vrijednost 2025.** |
| KM održavanih nerazvrstanih cesta | 40 | 40 | 40 | 40 | 40 |
| M2 održavanih javnih površina | 200 | 200 | 200 | 200 | 200 |
| Broj održavanih svjetiljki javne rasvjete | 257 | 500 | 500 | 500 | 500 |
| Broj saniranih mrtvačnica | 2 | 2 | 2 | 2 | 2 |

*M.7. Ulaganja u odgoj i obrazovanje*

Svrha mjere je unaprjeđenje postojećeg obrazovnog sustava ulaganjem u redovan rad vrtića te stvaranjem jednakih uvjeta za sve osnovnoškolce i srednjoškolce kroz nabavu radnih materijala i sufinanciranje izvanškolskih aktivnosti. Stipendiranjem srednjoškolaca i studenata utjecat će se na kvalitetu obrazovanja. Mjera će se financirati iz Programa 1006 Program javnih potreba u školstvu, a uključuje i kapitalni projekt opremanja dječjeg vrtića. Dječji vrtić Čaglin ustrojbena je jedinica pri Osnovnoj školi Stjepana Radića Čaglin. Za provedbu mjere je nadležan Jedinstveni upravni odjel Općine Čaglin. Ključna aktivnost su isplaćene stipendije učenicima i studentima, nabavljene radne bilježnice, provedena obuka sviranja tamburice te sufinanciranje rada dječjeg vrtića. Rok za provedbu mjere je svibanj 2025. godine.

|  |  |  |  |  |  |
| --- | --- | --- | --- | --- | --- |
| **Pokazatelj rezultata** | **Početna vrijednost (2021.)** | **Ciljana vrijednost 2022.** | **Ciljana vrijednost 2023.** | **Ciljana vrijednost 2024.** | **Ciljana vrijednost 2025.** |
| Broj djece polaznika dječjeg vrtića | 25 | 25 | 25 | 25 | 25 |
| Količina nabavljenih radnih materijala | 150 | 150 | 150 | 150 | 150 |
| Broj dodijeljenih stipendija | 78 | 78 | 78 | 78 | 78 |

*M.8. Očuvanje, obnova i zaštita kulturne i sakralne baštine*

Svrha mjere je promicanje kulture i njegovanje kulturne baštine kroz održavanje manifestacija i obljetnica, obnova kulturne baštine radi očuvanja kulturnog i nacionalnog identiteta, ključnog elementa društvenog razvoja te osiguravanja prostora za rad udruga. Izlaganjem sakralne baštine i dobara zainteresiranim posjetiteljima očuvat će se vjerskog identiteta. Mjera će se financirati iz Programa 1007 Program javnih potreba u kulturi i religiji. Za provedbu mjere je nadležan Jedinstveni upravni odjel Općine Čaglin. Ključne točke ostvarenja mjere su obnovljena općinska zgrada u Ruševu, osiguran redovan rad udruga te održane manifestacije kulturnog značaja. Rok za provedbu mjere je svibanj 2025. godine.

|  |  |  |  |  |  |
| --- | --- | --- | --- | --- | --- |
| **Pokazatelj rezultata** | **Početna vrijednost (2021.)** | **Ciljana vrijednost 2022.** | **Ciljana vrijednost 2023.** | **Ciljana vrijednost 2024.** | **Ciljana vrijednost 2025.** |
| Broj članova udruga u kulturi | 150 | 150 | 150 | 150 | 150 |
| Broj posjetitelja kulturnih manifestacija | 200 | 200 | 200 | 200 | 200 |

*M.9. Poticanje sportskog razvoja u općini*

Svrha mjere je poticanje rada sportskih udruga/klubova ulaganjem u redovan rad te održavanjem raznih sportskih događanja. Mjera će se financirati iz Programa 1008 Program javnih potreba u sportu, a obuhvaća sanaciju u športske dvorane, sufinanciranje udruga sportskog značaja te poticanje sportsko-rekreativnih aktivnosti. Za provedbu mjere je nadležan Jedinstveni upravni odjel Općine Čaglin. Ključne točke ostvarenja mjere su osiguran redovan rad udruga sportskog značaja i održan memorijalni turnir u šahu. Rok za provedbu mjere je svibanj 2025.

|  |  |  |  |  |  |
| --- | --- | --- | --- | --- | --- |
| **Pokazatelj rezultata** | **Početna vrijednost (2021.)** | **Ciljana vrijednost 2022.** | **Ciljana vrijednost 2023.** | **Ciljana vrijednost 2024.** | **Ciljana vrijednost 2025.** |
| Broj članova udruga u sportu | 160 | 160 | 160 | 160 | 160 |

*M.10. Ulaganja u sustav protupožarne i civilne zaštite*

Svrha mjere je opremanje infrastrukture civilne zaštite i vatrogasne postrojbe, unaprjeđenje sustava za zaštitu od požara te jačanje stupnja sigurnosti stanovnika Općine. Mjera će se financirati iz Programa 1010 Program protupožarne i civilne zaštite, a odnosi se na sufinanciranje vatrogasne zajednice i sustava civilne zaštite i HGSS-a. Za provedbu mjere je nadležan Jedinstveni upravni odjel Općine Čaglin. Na području Općine Čaglin djeluju četiri dobrovoljna vatrogasna društva – DVD Čaglin, DVD Djedina Rijeka, DVD Ljeskovica i DVD Ruševo. Ključne točke ostvarenja mjere su uređen vatrogasni dom u Djedinoj Rijeci, osigurana sredstva za redovan rad vatrogasnih društava i HGSS-a te nabavljena oprema za civilnu zaštitu. Rok za provedbu mjere je svibanj 2025. godine.

|  |  |  |  |  |  |
| --- | --- | --- | --- | --- | --- |
| **Pokazatelj rezultata** | **Početna vrijednost (2021.)** | **Ciljana vrijednost 2022.** | **Ciljana vrijednost 2023.** | **Ciljana vrijednost 2024.** | **Ciljana vrijednost 2025.** |
| Broj održanih vježbi | 1 | 1 | 1 | 1 | 1 |
| Broj osposobljenih članova | 30 | 30 | 30 | 30 | 30 |

*M.11. Poboljšanje uvjeta života socijalno ugroženog stanovništva*

Svrha mjere je pomoć obiteljima i kućanstvima, poboljšanje kvalitete života te smanjenje rizika od siromaštva. Mjera će se financirati iz Programa 1012 Program socijalne skrbi i zdravstva, a obuhvaća sufinanciranje troškova sahrane, jednokratne novčane pomoći obiteljima i kućanstvima, naknadu za novorođenčad te sufinanciranje prijevoza umirovljenika. Za provedbu mjere je nadležan Jedinstveni upravni odjel Općine Čaglin. Ključne točke ostvarenja mjere su isplaćene pomoći za socijalno ugrožene i isplaćene naknade za novorođenčad. Rok za provedbu mjere je svibanj 2025. godine.

|  |  |  |  |  |  |
| --- | --- | --- | --- | --- | --- |
| **Pokazatelj rezultata** | **Početna vrijednost (2021.)** | **Ciljana vrijednost 2022.** | **Ciljana vrijednost 2023.** | **Ciljana vrijednost 2024.** | **Ciljana vrijednost 2025.** |
| Količina isplaćenih naknadi za novorođenčad | 19 | 20 | 21 | 22 | 23 |
| Količina isplaćenih novčanih pomoći građanima i kućanstvima | 38 | 37 | 36 | 35 | 34 |

*M.12. Razvoj zdravstvene skrbi*

Svrha mjere je poboljšanje kvalitete zdravstvene zaštite izgradnjom ambulante te osiguranje dostupne i učinkovite zdravstvenu zaštitu. Mjera će se financirati iz Programa 1012 Program socijalne skrbi i zdravstva. Za provedbu mjere je nadležan Jedinstveni upravni odjel Općine Čaglin. Ključna točka ostvarenja mjere je izgrađena zgrada ambulante. Rok za provedbu mjere je prosinac 2022. godine.

|  |  |  |  |  |  |
| --- | --- | --- | --- | --- | --- |
| **Pokazatelj rezultata** | **Početna vrijednost (2021.)** | **Ciljana vrijednost 2022.** | **Ciljana vrijednost 2023.** | **Ciljana vrijednost 2024.** | **Ciljana vrijednost 2025.** |
| Broj liječnika | 2 | 3 | 3 | 3 | 3 |

*M.13. Unaprjeđenje poljoprivrede i gospodarstva*

Svrha mjere je jačanje kapaciteta poduzetničkih potpornih institucija (LAG), ujednačavanje dostupnosti i kvalitete usluga poduzetnicima, dodjela financijskih potpora poljoprivrednim gospodarstvima, udrugama u poljoprivredi te drugim poduzetnicima te pružanje stručne potpore kroz edukacije/seminare u skladu s potrebama poljoprivrednog sektora. Mjera će se financirati iz Programa 1013 Program poticanja razvoja poljoprivrede i gospodarstva, a obuhvaća subvencije poljoprivrednicima te sanaciju poljskih puteva. Za provedbu mjere je nadležan Jedinstveni upravni odjel Općine Čaglin. Ključne točke ostvarenja mjere su isplaćene subvencije u poljoprivredi i stočarstvu. Rok za provedbu mjere je svibanj 2025. godine.

|  |  |  |  |  |  |
| --- | --- | --- | --- | --- | --- |
| **Pokazatelj rezultata** | **Početna vrijednost (2021.)** | **Ciljana vrijednost 2022.** | **Ciljana vrijednost 2023.** | **Ciljana vrijednost 2024.** | **Ciljana vrijednost 2025.** |
| Broj isplaćenih subvencija i potpora | 12 | 13 | 14 | 15 | 16 |

*M.14. Razvoj izletničko – rekreacijskog turizma*

Svrha mjere je povećanje turističke ponude i smještajnih kapaciteta sa svim potrebnim sadržajima te poticanje povezivanja poljoprivredne proizvodnje i turističke ponude čime će se steći uvjeti za gospodarski napredak cijelog područja. Mjera će se financirati iz Programa 1015 Program poticanja razvoja turizma. Za provedbu mjere je nadležan Jedinstveni upravni odjel Općine Čaglin. Ključne točke ostvarenja mjere su izgrađeno kamp odredište, uređeno dječje igralište, uspostavljen Informativni centar te izgrađen vidikovac/promatračnica. Rok za provedbu mjere je svibanj 2025.

|  |  |  |  |  |  |
| --- | --- | --- | --- | --- | --- |
| **Pokazatelj rezultata** | **Početna vrijednost (2021.)** | **Ciljana vrijednost 2022.** | **Ciljana vrijednost 2023.** | **Ciljana vrijednost 2024.** | **Ciljana vrijednost 2025.** |
| Broj posjetitelja Sovskog jezera | 2000 | 2000 | 2000 | 2000 | 2000 |

*M.15. Zaštita prirode i očuvanje okoliša*

Svrha mjere je nabava spremnika i mobilnog reciklažnog dvorišta radi kvalitetnijeg zbrinjavanja otpada, sprječavanje nastanka otpada, priprema za ponovnu uporabu, odvojeno prikupljanje, recikliranje oporaba i ponovna uporaba te unaprjeđivanje kapaciteta JLS za provedbu nacionalnog plana gospodarenja otpadom. Mjera će se financirati iz Programa 1016 Program zaštite okoliša, a obuhvaća deratizaciju i dezinsekciju, zbrinjavanje pasa lutalica te nabava opreme za odlaganje komunalnog otpada. Za provedbu mjere je nadležan Jedinstveni upravni odjel Općine Čaglin. Ključne točke ostvarenja mjere su nabavljeni spremnici za odlaganje otpada te nabavljeno mobilno reciklažno dvorište. Rok za provedbu mjere je svibanj 2025.

|  |  |  |  |  |  |
| --- | --- | --- | --- | --- | --- |
| **Pokazatelj rezultata** | **Početna vrijednost (2021.)** | **Ciljana vrijednost 2022.** | **Ciljana vrijednost 2023.** | **Ciljana vrijednost 2024.** | **Ciljana vrijednost 2025.** |
| Količina nabavljenih spremnika za odvojeno prikupljanje otpada | 900 | 50 | 50 | 50 | 50 |
| Količina odvojeno prikupljenog komunalnog otpada (t) | 188 | 190 | 188 | 186 | 184 |

*M.16. Upravljanje imovinom u vlasništvu Općine Čaglin*

Svrha mjere je obnova, rekonstrukcija i održavanje zgrada javne i društvene namjene te omogućavanje dostupnosti objekata lokalnom stanovništvu. Mjera će se financirati iz Programa 1018 Program upravljanja imovinom, a obuhvaća aktivnosti održavanja nekretnina i voznog parka, održavanje objekata za redovito korištenje, održavanje i rekonstrukciju društvenih domova. Za provedbu mjere je nadležan Jedinstveni upravni odjel Općine Čaglin. Ključne točke ostvarenja mjere su rekonstruiran društveni dom u Latinovcu te opremljena općinska zgrada. Rok za provedbu mjere je svibanj 2025. godine.

|  |  |  |  |  |  |
| --- | --- | --- | --- | --- | --- |
| **Pokazatelj rezultata** | **Početna vrijednost (2021.)** | **Ciljana vrijednost 2022.** | **Ciljana vrijednost 2023.** | **Ciljana vrijednost 2024.** | **Ciljana vrijednost 2025.** |
| Broj događaja održanih u društvenim domovima | 120 | 120 | 120 | 120 | 120 |

# **6. Indikativni financijski okvir za provedbu mjera, aktivnosti i projekta**

Kako bi se pravovremeno pristupilo planiranju sredstava za provedbu mjera odnosno povezanih aktivnosti i projekata, nužno je pripremiti indikativni financijski okvir provedbenog programa s jasno prikazom povezanosti utvrđenih mjera i pripadajućih ključnih aktivnosti i projekata s odgovarajućim stavkama u proračunu.

Za svaku mjeru uvrštenu u provedbenom programu Općine Čaglin unesen je procijenjeni trošak provedbe te su utvrđene odgovarajuće stavke u proračunu na kojima su planirana sredstva za provedbu (broj i naziv aktivnosti/projekta).

Financijski okvir za provedbu mjera utvrđenih provedbenim programom poslužit će kao pouzdan temelj upravnim odjelima za pripremu prijedlog proračuna Općine Čaglin s projekcijama, a u skladu s odredbama Zakona o proračunu.

# **7. Okvir za praćenje i izvještavanje**

Praćenje napretka u provedbi provedbenog programa jedinice lokalne samouprave obuhvaća procese prikupljanja, analize i usporedbe podataka o utvrđenim pokazateljima rezultata kojima se sustavno prati napredak provedbe mjera utvrđenih u aktu strateškog planiranja.

Rokovi i postupci praćenja i izvještavanja o provedbi akata strateškog planiranja propisani su Pravilnikom o rokovima i postupcima praćenja i izvještavanja o provedbi akata strateškog planiranja od nacionalnog značaja i od značaja za jedinice lokalne i područne (regionalne) samouprave („Narodne novine“ Republike Hrvatske, broj: 6/19).

Sukladno članku 13. Pravilnika, polugodišnje i godišnje izvješće o provedbi provedbenih programa jedinice lokalne samouprave je izvješće o napretku u provedbi mjera, aktivnosti i projekata te ostvarivanju pokazatelja rezultata iz kratkoročnih akata strateškog planiranja koje se podnosi dva puta godišnje, do 31. srpnja za tekuću godinu, odnosno do 31. siječnja za prethodnu godinu.

Sukladno članku 19. Pravilnika, institucionalni okvir za praćenje i izvještavanje o provedbi akata strateškog planiranja od nacionalnog značaja i značaja za jedinice lokalne i područne (regionalne) samouprave čine javna tijela određena člankom 32. Zakona o sustavu strateškog planiranja i upravljanja razvojem Republike Hrvatske („Narodne novine“ Republike Hrvatske, broj: 123/17): Hrvatski Sabor, Vlada Republike Hrvatske, središnja tijela državne uprave, jedinice lokalne i područne (regionalne) samouprave, Koordinacijsko tijelo, koordinatori za strateško planiranje središnjih tijela državne uprave, regionalni i lokalni koordinatori te druga javna tijela koja imaju obveze i odgovornosti praćenja i izvještavanja o provedbi akata strateškog planiranja sukladno Zakonu.

Sukladno članku 36. Zakona, lokalni koordinator koordinira i nadzire izradu akata strateškog planiranja od značaja za jedincu lokalne samouprave, nadzire i prati provedbu akata strateškog planiranja te izvješćuje izvršno tijelo jedinice lokalne samouprave, regionalnog koordinatora i Koordinacijsko tijelo o njihovoj provedbi. Lokalnog koordinatora određuje izvršno tijelo jedinice lokalne samouprave.